Gedagte vir die dag:  Liefdevolle gemeenskap met Christus      Foto: pixabay.com Ek sal U prys met die harp, want U is getrou, o God. Met sang en lier sal ek U loof, o Heilige van Israel. (Psalm 71:22) Christus wil hê ons moet tye van liefdevolle gemeenskap saam met Hom deurbring. Dit maak nie saak as alles rondom ons net droewig lyk nie. Neem net ’n oomblik en luister; luister na wat God vir jou sê terwyl jy die soetste van sy musiek in jou hart geniet. Hy vertroos ons met sy teerheid wanneer ons dit die nodigste het. Ons loof U, o God, vir tye van liefdevolle gemeenskap met U, selfs te midde van pynlike omstandighede. U is altyd dieselfde en ons dank U, Here, vir die vertroosting wat U aan ons gee. Amen